253 
Menneskebilleder fra istiden. Om den merkelige kunst som 
blomstrede blandt istidens mennesker i Frankrig har „Naturen“ alt 
flere ganger tidligere bragt meddelelser (1902, s. 174, og 1908, s. 140). 
Som bekj endt viser denne fjerne fortids kunst en høist forbausende 
rigdom paa ypperlig utførte billeder av alskens dyr, dels skaaret eller 
gravert i elfenben, renhorn og ben, dels malt eller hugget paa væg- 
giene i de huler, hvor rensdyrtidens jægere holdt til. Billeder av 
mennesker har derimot hittil været sjeldne; et li tet antal kvindelige 
statuetter av elfenben, et par graverte billeder og tre underlige ma¬ 
sker ristet paa væggen i en hule, har helt til den seneste tid været 
omtrent alt, som de franske rén jægere har efterlatt sig av billeder av 
sin egen slegt. 
Et nyt fund av denne overordentlig vigtige gruppe er nylig publi¬ 
sert i Revue de 1’Ecole d’Anthropologie, Paris 1909. I hulen Mége-,, 
Bordogne, fandtes et kulturlag som gav rike fund helt igjennem av 
rensdyrtidens karakter, deriblandt ogsaa et avlangt stykke hjortehorn 
tildannet til et redskap av ukjendt bruk, som de franske arkeologer 
pleier at kalde kommandostaver. Stykket er meget omhyggelig ar¬ 
beidet og udmerket bevart; det er dækkei med graverte billeder av 
forskjellige dyr, slanger og fugler, som naturligvis i og for sig er 
merkelige nok, men dog ikke frembyr særlige træk,. der skiller 1 dem 
fra det vi alt vet tidligere. Det er derimot tilfælde med de tre første 
menneskelignende figurer, som er gjengit her. De er gravert paa 
samme maate som de andre billeder paa staven. Disse tre underlige 
figurer har tydeligvis dyrehoder med horn, spidse ører og lang snute. 
Kroppen er kort og tyk med lange haar. Det merkeligste er føtterne 
som ganske sikkert ikke er dyreben. Paa den mindste ser man tydelig 
laar, knæ, læg og fot. 
Lignende figurer fra rensdyrtiden kj endes ogsaa fra enkelte andre 
fund. Til sammenligning avbildes et billede fra en hule ved Altamira. 
